b'\n_START_ARTICLE_\nViek\xc5\xa1niai\n_START_SECTION_\nAjalugu\n_START_PARAGRAPH_\nLinna on esmakordselt mainitud 1253. aastal. XVI sajandil mainitakse sealset m\xc3\xb5isa. Aastal 1634 ehitati sinna kirik, aga aastal 1656 p\xc3\xb5letasid rootslased asula maha._NEWLINE_XVII sajandil asusid Viek\xc5\xa1niaisse elama juudid. 1725 sai asula linna\xc3\xb5igused. Aastast 1847 on teada, et linnas elas 1120 juuti. Linnas oli ka s\xc3\xbcnagoog. Aastail 1871-1873 ehitati linna l\xc3\xa4hedusse Liibavi-Romno raudtee. Aastal 1897 elas linnas 2951 elanikku, neist 1646 olid juudid. Peale aastat 1863 tekkis linna \xc3\xbcmbrusesse ka \xc3\xb5igeusklike kogukond._NEWLINE_Esimese maailmas\xc3\xb5ja alguses pagendati linnas elanud juudid Venemaale. Osa neist naasis hiljem peale s\xc3\xb5ja l\xc3\xb5ppu, aga paljud lahkusid, osad Palestiinasse, osad L\xc3\xb5una-Ameerikasse._NEWLINE_Aastal 1958 sai Viek\xc5\xa1niaist alev. Asulast sai taas linn aastal 1998.'